
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/10 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	11 de març de 2019 

	Durada 
	des de les 19.00 fins a les 20.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia


Una vegada verificada per la secretària actal. la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/9 de la Junta de Govern Local de la sessió duta a terme el dia 4 de març de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 275/2019. Contracte menor d'obra, procediment obert simplificat sumari – instal·lació elèctrica en BT de l'enllumenat públic del Camp del Serra

	Favorable
	Tipus de votació: unanimitat

	Havent estat redactat per part enginyeria CB2G el projecte «memòria valorada de la instal·lació Elèctrica en BT de l’enllumenat públic del Camp del Serra de Solsona»
A la vista de les característiques del contracte que es pretén adjudicar:
Instal·lació elèctrica en BT de l’enllumenat públic del Camp del Serra
Procediment: menor
Tramitació: ordinària
Tipus de contracte: obres
Classificació CPV: 45316100-6
Accepta renovació: no
Revisió de preus / fórmula: no
Accepta variants: no
Pressupost base de licitació: 21.507,60 €
Impostos: 21%
Total: 26.024,20 €
Valor estimat del contracte: 21.507,60 €
Impostos: 21%
Total: 26.024,20 €
Data d'inici execució: 10.04.2019
Data fi execució: 03.05.2019
Durada execució:
3 setmanes
Durada màxima:
3 setmanes
Garantia provisional: no
Garantia definitiva: no
Garantia complementària: no
A la vista de l'expedient de contractació tramitat i de les característiques i de l'import del contracte s'opta per l'adjudicació mitjançant procediment obert simplificat sumari.
Examinada la documentació que l'acompanya, vist l'informe de Secretaria i d’intervenció, i de conformitat amb el que estableix la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda 
Primer. Aprovar l'expedient de contractació, mitjançant procediment obert simplificat sumari per les obres de la instal·lació Elèctrica en BT de l’enllumenat públic del Camp del Serra de Solsona, convocant la seva licitació.
Segon. Aprovar la despesa corresponent:
Exercici
Aplicació pressupostària
Import
IVA/IGIC
Total
RC
2019
1650 61900 
1.507,60
21%
26.024,20 €
26.024,20 €
Tercer. Aprovar els Plecs de Clàusules Administratives Particulars i de Prescripcions Tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de Contractes del Sector Públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible aquest dia de publicació de l'anunci de licitació.


CONVENIS
	Expedient 414/2019. Conveni de col·laboració amb l'Agència de l'Habitatge de Catalunya per al seguiment social del reallotjament de les famílies amb recursos molt limitats i/o provinents de demanda de les administracions locals

	Favorable
	Tipus de votació: unanimitat

	Es dona compte del conveni de col·laboració entre l'Agència de l'Habitatge de Catalunya i l'Ajuntament de Solsona per al seguiment social del reallotjament de les famílies amb recursos molt limitats i/o provinents de demanda de les administracions locals i que es transcriu tot seguit:
«Conveni de col·laboració entre l'Agència de l'Habitatge de Catalunya i l'Ajuntament de Solsona per al seguiment social del reallotjament de les famílies amb recursos molt limitats i/o provinents de demanda de les administracions locals
Reunits
D’una banda, la senyora Judith Gifreu i Font, designada directora de l’Agència de l’Habitatge de Catalunya per Acord de Govern 56/2018 de 17 de juliol i de conformitat amb les funcions atribuïdes a l’article 2.2 h) dels estatuts de l’Agència aprovats pel Decret 157/2010, de 2 de novembre i l’article 7.3 e) de la Llei 13/2009, de 22 de juliol, de l’Agència de l’Habitatge de Catalunya.
I de l’altra, el senyor David Rodríguez i González, alcalde de l’Ajuntament de Solsona, que actua en nom i representació de l’esmentat Ajuntament, en ús de les funcions que li atribueixen els articles 21.1.b) de la Llei 7/1985, de 2 d’abril, Reguladora de les Bases de Règim Local i l’article 53 del Decret  Legislatiu 2/2003, de 28 d’abril, pel qual s’aprova el Text refós de la Llei Municipal de Règim Local de Catalunya i de conformitat amb l’acord de Junta de Govern Local de data ___ de ________ de ____ pel qual s’aprova la signatura del present conveni.
Ambdues parts, es reconeixen la capacitat necessària per formalitzar el present conveni de col·laboració i 
Exposen
I. L’article 8 de la Llei 18/2007, de 28 de desembre, del dret a l’habitatge indica que els ens locals, sota el principi d'autonomia per a la gestió de llurs interessos, exerceixen les competències d'habitatge d'acord amb el que estableixen la legislació de règim local, la legislació urbanística i la llei del dret a l’habitatge, sens perjudici de la capacitat de subscriure convenis i concertar actuacions amb altres administracions i agents d'iniciativa social i privada que actuen sobre el mercat d'habitatge protegit i lliure.
II. D’acord amb el que disposa l’article 2 de la Llei 13/2009, de 22 de juliol, de l’Agència de l’Habitatge de Catalunya, l’Agència té com objectiu executar i gestionar les polítiques d’habitatge que són competència de la Generalitat, les quals s’han de desenvolupar d’acord amb els principis de cooperació i col·laboració amb els ens locals i en concertació, si s’escau, amb altres ens de caràcter públic o privat.
III. L’article 3 de la Llei 13/2009, de 22 de juliol,  preveu que l’Agència administra i gestiona el parc d’habitatges de titularitat de la Generalitat i que té la funció d’evitar que cap persona resti exclosa d’un habitatge per motius econòmics, així com garantir l’estabilitat i la seguretat dels residents més vulnerables.
IV. D’acord amb l’article 74 del Decret 75/2014, del 27 de maig, del pla per al dret a l’Habitatge, la Mesa de valoració d’emergències econòmiques i socials de Catalunya (en endavant Mesa), com a òrgan col·legiat de l’Agència de l’Habitatge de Catalunya, és competent en la proposta d’adjudicació d’habitatges propietat o gestionats per la mateixa Agència, en casos d’emergència econòmica o social. Així mateix indica que per emetre les seves propostes, es coordinarà amb altres meses d’àmbit local existents, amb els serveis socials municipals, i amb entitats socials que treballin en aquesta matèria al municipi, per trobar solucions conjuntes davant de situacions d’emergències econòmiques i socials.
V. L’article 75 del Decret 75/2014, del 27 de maig, així com l’article 4.g del Reglament intern de la Mesa aprovat per resolució del director i del president de l’Agència de l’Habitatge de Catalunya, consideren com a situacions d’emergència econòmica i social els supòsits de demandes de les administracions locals en virtut de les disposicions dels articles 95.6 i 104 h) de la Llei 18/2007, de 28 de desembre, del dret a l’habitatge.
VI. L’article 5.6 de la Llei 24/2015 del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica preveu que les administracions públiques han de garantir en qualsevol cas el reallotjament adequat de les persones i unitats familiars en situació de risc d’exclusió residencial que estiguin en procés d’ésser desnonades de llur habitatge habitual, per a poder fer efectiu el desnonament.
VII. L’article 15.1 del Reglament de la Mesa estableix com a objectiu de la Mesa l’establiment d’un sistema de coordinació amb les administracions locals i les entitats locals per resoldre situacions d’emergència.
VIII. L’article 95.6 de la Llei 18/2007, de 28 de desembre, indica que les demandes d’habitatge protegit de persones que no tinguin uns ingressos mínims o no compleixin els requisits de capacitat necessaris, s’han de gestionar en coordinació amb els serveis socials corresponents.
IX. L’article 104 h) de la Llei 18/2007, de 28 de desembre estableix que els procediments d'adjudicació d'habitatges amb protecció oficial no s'aplicaran en el supòsit d’habitatges que siguin en zones d'escassa demanda o de necessitat d'atenció a col·lectius determinats, en les quals l'Administració, acreditant prèviament aquesta situació, pot autoritzar que s'adjudiquin els habitatges sense subjectar-se al Registre de Sol·licitants d'Habitatge amb Protecció Oficial.
X. L’Agència de l’Habitatge de Catalunya i l’Ajuntament de Solsona han considerat necessari establir mecanismes de col·laboració amb l’objectiu de portar a terme les actuacions necessàries per assegurar l’accés als habitatges a les famílies amb recursos molt limitats o provinents de demanda de les administracions locals, realitzar-ne el seguiment social per pal·liar la situació de vulnerabilitat econòmica, social i residencial i aconseguir de forma efectiva el seu arrelament.
D’acord amb l’exposat, les parts subscriuen aquest conveni amb subjecció a les següents
Clàusules
Primera. Objecte 
L’objecte d’aquest conveni és establir les condicions de la col·laboració entre l’Agència de l’Habitatge de Catalunya, (d’ara en endavant, l’Agència) i l’Ajuntament de Solsona, (d’ara en endavant l’Ajuntament) per al seguiment social de les famílies en situació d’emergència econòmica i social, quan concorri algun dels supòsits previstos a la clàusula segona.
Els expedients resolts que s’adeqüin als supòsits objecte del present conveni,  s’incorporaran mitjançant la corresponent addenda subscrita per ambdues parts que consta annexa a aquest conveni.
Segona. Supòsits
Són objecte d’aquest conveni els reallotjaments de persones o unitats familiars derivats de les adjudicacions proposades favorablement per la Mesa que es trobin en les situacions de vulnerabilitat següents:
a) que tinguin uns ingressos iguals o inferiors a la Renda Activa d’Inserció o el Subsidi d’Atur, o
b) que provinguin d’una demanda expressa de l’Ajuntament, d’acord amb l’article 4. g) del Reglament de la Mesa.
Tercera. Obligacions de l’Agència de l’Habitatge de Catalunya
1. Gestió dels habitatges
L’Agència formalitzarà contractes en règim de cessió d’ús amb les famílies en situació d’emergència econòmica i social que es trobin en els supòsits establerts a la clàusula segona, pel termini que estableixi el Reglament de la Mesa. La cessió serà efectiva des del moment del lliurament de la possessió dels habitatges.
L’Agència és la responsable de la gestió dels habitatges esmentats, els quals es cediran en perfecte estat, mitjançant un contracte de cessió d’ús a formalitzar amb les persones que ocupin els habitatges cedits, contracte que, pel caràcter assistencial de la cessió no se subjectarà a la Llei 29/1994, de 24 de novembre, d’Arrendaments Urbans. 
La renda o cànon que han d’abonar les persones adjudicatàries no podrà superar els ingressos ponderats de la unitat familiar, d’acord amb el que estableix el Reglament de la Mesa.
2. Despeses de conservació i manteniment
Aniran a càrrec de l’Agència, les obres de conservació, manteniment i reparació dels habitatges que siguin necessàries per cedir-los en les condicions d’habitabilitat requerides per la normativa vigent, així com les que corresponen als propietaris segons la legislació vigent. 
L’Agència assumirà el cost de les despeses de conservació i manteniment indicades, en funció de les disponibilitats pressupostàries de cada anualitat i d’acord amb el cost estimat mig per habitatge que a aquest efecte valori l’Agència.
3. Assegurança continent
L’Agència assegurarà al seu càrrec el continent dels habitatges, en els termes que estableixin les pòlisses d’assegurances que tingui subscrites per a aquesta finalitat.
Quarta. Obligacions de l’Ajuntament 
a) Seguiment Social 
L’Ajuntament efectuarà el seguiment social de les famílies en situació d’emergència econòmica i social per comprovar-ne l’evolució i el grau de vulnerabilitat durant la cessió d’ús de l’habitatge adjudicat.
L’Ajuntament portarà a terme les actuacions següents per reduir la vulnerabilitat econòmica i social de les famílies reallotjades:
1. Realitzar plans d’Ocupació o de Treball amb els membres de la unitat de convivència.
2. Tramitar noves ajudes o prestacions als membres de la unitat de convivència.
3. Aplicar els recursos de mediació comunitària per integrar i adaptar la família en la comunitat on està ubicat l’habitatge.
4. Adoptar mesures de suport i foment en matèria d’atenció a les persones amb discapacitat, als menors i a la gent gran.
Transcorreguts sis mesos des de la signatura del contracte de cessió d’ús de l’habitatge, l’Ajuntament realitzarà un informe social sobre la situació de vulnerabilitat de les famílies adjudicatàries amb l’objectiu de verificar si s’ha produït algun canvi respecte del compliment dels requisits que van propiciar l’adjudicació de l’habitatge.
En el cas que deixin de complir els supòsits establerts a la clàusula segona, l’Ajuntament ho posarà en coneixement de l’Agència als efectes oportuns.
L’informe social s’haurà de remetre a l’Agència per correu electrònic a la bústia de la Mesa: mesa_emergencies_agencia@gencat.cat
b) Pagament de les despeses de subministraments
L’Ajuntament efectuarà l’alta dels subministraments contractats i vetllarà per la continuïtat del servei en el cas que les famílies reallotjades no puguin fer front al seu pagament.
Cinquena. Comissió de seguiment
Es constitueix una comissió de seguiment d’aquest conveni, amb dos representants designats per cadascuna de les parts, amb les funcions d’efectuar un seguiment efectiu del grau de compliment dels objectius i dels compromisos adquirits i resoldre les controvèrsies que puguin sorgir en la interpretació i el compliment d’aquest conveni.
Aquesta comissió de seguiment es reunirà com a mínim un cop l’any i en qualsevol moment a petició de qualsevol d’ambdues parts.
Sisena. Vigència 
Aquest conveni tindrà vigència d’un any, i pot ser prorrogat, de forma expressa, per períodes anuals fins a un màxim de quatre anys, prèvia petició per escrit de qualsevol de les parts signatàries, amb un preavís d’un mes abans del venciment del termini inicial.
Setena. Causes de resolució 
Són causes de resolució d’aquest acord:
a) L’incompliment del seu objecte 
b) La finalització del termini de vigència i, si escau, de les seves pròrrogues, quan concorri denúncia prèvia per qualsevol de les parts en els termes que estableix la clàusula sisena.
c) El mutu acord, manifestat per escrit.
d) L’incompliment d’alguna de les seves clàusules per una de les parts.
e) La denúncia unilateral del conveni amb un preavís de tres mesos, perquè existeixen causes excepcionals i justificades que dificulten o impossibiliten el compliment del seu contingut. 
f) Altres causes d’extinció previstes en la normativa aplicable.
En el cas d’extinció anticipada d’aquest conveni, la Comissió de Seguiment fixarà la forma de finalitzar les obligacions i compromisos en curs.
L’ús inadequat d’un dels habitatges per part del seu ocupant o dels elements comuns de l’edifici on es troba ubicat, no afectarà la vigència del conveni per a la resta d’habitatges objecte d’aquest conveni.
Vuitena. Resolució de controvèrsies 
Les parts resoldran de mutu acord les diferències que puguin sorgir en l’execució i interpretació del present acord amb caràcter previ a la seva submissió, si s’escau, davant la jurisdicció contenciosa administrativa, d’acord amb el que disposa la Llei 29/1998, de 13 de juliol, reguladora de la jurisdicció contenciosa administrativa.
I en prova de conformitat, les parts signen el present conveni.
Barcelona, a la data de la signatura electrònica.
Annex
Expedient mesa: 2017/032550
Data mesa: 14 de febrer de 2018
Ref. habitatge: 25/009503-0002
Adreça: avinguda dels Països Catalans, 3, Bl. 1, 1r 1a
Data signatura: 22 de febrer de 2018
Cànon mensual: 118,52 €.
En referència a les adjudicacions abans indicades en el quadre, proposades favorablement per la Mesa, l’Ajuntament de Solsona es compromet a realitzar el seguiment social de les famílies reallotjades indicades en el quadre anterior i portar a terme les actuacions recollides al Conveni marc per comprovar-ne l’evolució i el grau de vulnerabilitat.»
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 445/2019. Escola Arrels Primària – utilització material

	Favorable
	Tipus de votació: unanimitat

	Vista la sol·licitud presentada i subscrita per MEV, representant de l'Escola Arrels, en què demana poder utilitzar l'equip de so petit amb el micròfon el dia 16 de març, per dur a terme un taller a l'Escola Arrels Secundària;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


PERSONAL
	Expedient 405/2019. Convocatòria C01/2019. Coordinador/a de les activitats i piscines municipals, estiu 2019

	Favorable
	Tipus de votació: unanimitat

	Vista la proposta d'Alcaldia i de la regidoria d'Esports, de data 4 de març de 2019, on es proposa la contractació d’un/a coordinador/a de les activitats i piscines municipals durant l’estiu del 2019, previ informe de Secretaria i Intervenció;
Vist l'informe de Secretaria de data 5 de març de 2019 i vist l'informe d'Intervenció de data 6 de març de 2019, inclosos a l'expedient 405/2019, Convocatòria C01/2019. Coordinador/a de les activitats i piscines municipals, estiu 2019;
Vist que s’han redactat les bases per a la contractació laboral temporal d’un/a coordinador/a de les activitats i piscines municipals durant l’estiu del 2019,
A proposta de l'alcalde i de la regidoria d'Esports,
La Junta de Govern Local, en virtut de les facultats que té delegades per Decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar les bases reguladores de la convocatòria per a la contractació laboral temporal d’una plaça de coordinador/a de les activitats i piscines municipals durant l’estiu del 2019 i que s’adjunten en forma d’annex.
2. Publicar la convocatòria a la seu electrònica i al taulell d'edictes de l'Ajuntament de Solsona, al Butlletí Oficial de la Província de Lleida i al Diari Oficial de la Generalitat de Catalunya.
Annex
«Bases de selecció d'un/a coordinador/a de les activitats i piscines municipals, estiu 2019
Base primera. Objecte de la convocatòria 
L’objecte de la convocatòria és regular el procés de selecció per concurs lliure en règim laboral temporal, d’una plaça de coordinador/a de les activitats i piscines municipals durant l’estiu del 2019. Codi de la convocatòria C01/2019.
Grup de classificació: Grup C1
Tipus de relació:         Personal laboral
Horari:                         A determinar segons necessitats del servei
Codi fitxa:                   16
Retribució:                  Segons pressupost municipal i % de jornada.
Les tasques a realitzar per aquest/a coordinador/a són:
1. Dissenyar i implantar el Programa d’activitats. 
2. Controlar el correcte seguiment del programa d’activitats i els monitors/es que en depenen. 
3. Integrar-se dins la plantilla de monitors per al desenvolupament del programa d’activitats. 
4. Redactar setmanalment l’informe d’incidències. 
5. Presentar una memòria d’activitats al final de temporada (abans del 30 de setembre). 
6. Coordinar i fer seguiment dels monitors. 
7. Vetllar pel bon ús i funcionament de les instal·lacions de les piscines municipals, i coordinar el personal d’aquesta instal·lació (taquilla, monitoratge i socorristes). 
8. Atendre els usuaris. 
9. Altres tasques pròpies d’un coordinador d’activitats esportives. 
La contractació laboral serà de caràcter temporal, mitjançant contracte d’obra o servei determinat i el període serà dins del mes de juny a 31 d’agost de 2019. El contracte podrà ser a temps complet o parcial (mínim 75% de jornada) segons l’horari acordat i es distribuirà segons les necessitats del servei.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant RPEL) i la legislació concordant. 
Base segona. Condicions de les persones aspirants 
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en possessió del permís de residència legal a Espanya, excepte: els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 18 anys i no superar l’edat establerta per a la jubilació forçosa.
d) Estar en possessió de coneixements de nivell de suficiència de català (nivell C1) de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
e) Estar en possessió del diploma de director/a d’activitats de lleure infantil i juvenil expedit per la Direcció General de Joventut, certificat de professionalitat de direcció i coordinació d’activitats d’educació en lleure infantil i juvenil o tècnic/a d’animació sociocultural i turística.
f) No haver estat separat mitjançant expedient disciplinari del servei de qualsevol de les Administracions públiques o dels òrgans constitucionals o estatutaris de les Comunitats Autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei orgànica 1/1996, de 15 de gener, de protecció jurídica del menor, modificada per la Llei 26/2015, de 28 de juny.
Base tercera. Presentació de sol·licituds 
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015, d’1 d’octubre, de procediment administratiu comú de les administracions públiques:
a) A la seu electrònica de l’Ajuntament de Solsona, que trobareu a l’adreça: https://solsona.eadministracio.cat/catalog/tw/e5ef3307-4004-4038-847e-85766e8b2651
b) A les oficines de Correus
c) A les representacions diplomàtiques o oficines consulars d’Espanya a l’estranger
d) A les oficines d’assistència en matèria de registres
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari dilluns de 8.30 a 19.00 hores, dimarts a divendres de 8.30 a 14.30 hores i l’últim dissabte de cada mes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar fotocòpia dels documents següents:
1) Fotocòpia DNI
2) Fotocòpia de la titulació exigida
3) Fotocòpia del certificat de la Secretaria de Política Lingüística, o equivalent, corresponent al nivell suficiència C1 de coneixements del català
4) Currículum vitae
5) Certificat d’antecedents penals
6) Fotocòpia dels documents acreditatius dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de deu dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 3/2018, de 5 de desembre, de protecció de dades personals i garantia dels drets digitals, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de deu dies hàbils, improrrogables, per a reparacions i possibles reclamacions. Les al·legacions presentades es resoldran en el termini de deu dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
Un terç designat a proposta de l’Escola d’Administració Pública de Catalunya.
Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
Un terç de personal tècnic en la matèria, que pot ser o no personal de la mateixa corporació.
Farà les funcions de secretari una persona de l’àrea de Secretaria de l’Ajuntament.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i al web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin disposar del certificat de nivell de suficiència C1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada dins el termini de presentació d’instàncies (l’experiència s’acredita amb l’Informe de vida laboral).
Fase 2.1. Experiència professional com a monitor d’activitats de lleure i/o esportives, fins a un màxim de 2 punts, que es puntuen a raó de 0,10 punts per 30 dies treballats.
Fase 2.2. Experiència professional com a coordinador, responsable, d’activitats de lleure i/o esportives dirigint i/o gestionant un equip de persones, fins a un màxim de 3 punts, que es puntuen a raó de 0,20 punts per 30 dies treballats.
Fase 2.3. Altres titulacions acadèmiques i cursos de formació o perfeccionament relacionats amb les funcions bàsiques a cobrir. Fins a un màxim de 3 punts, que es puntuaran de conformitat amb l’escala següent:
Titulacions universitàries: 1 punt per titulació.
Màsters o postgraus: 0,50 punts per titulació.
Altres cursos de formació i perfeccionament amb certificat d’aprofitament o assistència amb una durada mínima de 10 hores: 0,50 punts per curs.
Fase 3. Entrevista personal. No tindrà caràcter obligatori i es realitzarà a petició del tribunal. Donat el cas que es realitzi l’entrevista, aquesta tractarà sobre qüestions relacionades amb les funcions a realitzar pel lloc a proveir i amb l’experiència professional de l’aspirant. La puntuació màxima a atorgar en aquesta prova serà de 3 punts. 
Base setena. Llista de persones aprovades, contractació i període de pràctiques o prova
1. Un cop finalitzada la qualificació de les persones aspirants, el Tribunal farà pública al tauler d’edictes de l’Ajuntament i al web municipal la relació d’aprovats/des per ordre de puntuació final. El nombre de persones aprovades no pot superar el de les places convocades.
2. L’Alcaldia de l’Ajuntament aprovarà el decret de contractació a l’aspirant proposat/da pel Tribunal en el termini d’un mes i ho notificarà a la persona interessada.
3. Una vegada efectuada aquesta notificació, l’aspirant contractat/da haurà d’incorporar-se al servei de l’Ajuntament en el moment en què hi sigui requerit/da.
4. L’aspirant que injustificadament no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova d’un mes, finalitzat el qual, en cas de no superar-se, suposarà l’extinció de la relació laboral amb l’Ajuntament.
6. El període de prova forma part del procés selectiu i, si d’acord amb els informes avaluatius, algú no el superés, perdria tots els drets derivats de la convocatòria i es cridaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça.
7. Si finalment el candidat/a proposat/da no arriba a incorporar-se al servei de l’Ajuntament de Solsona ja sigui per renúncia o per qualsevol altra causa, llevat de supòsits de força major, perdrà tots els drets derivats del procés de selecció i l’Alcaldia formularà proposta a favor de l’aspirant aprovat/da que hagi obtingut la puntuació més alta i tingui cabuda en les places convocades com a conseqüència de l’anul·lació esmentada.
Base vuitena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base novena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.»


URBANISME

	Expedient 258/2019. Aprovació projecte – pavimentació de diferents zones del municipi: C/ Forja i tram C/ Serrat d'en Mingo, tram C/ Alcalde Moles i C/ Alzineres, C/ Pi, C/ Avet i C/ Roure a la urbanització de cal Xuxa

	Favorable
	Tipus de votació: unanimitat

	Un cop redactat pels Serveis Tècnics Municipals el projecte per dur a terme les obres de pavimentació de diferents zones del municipi: carrer de la Forja i tram del carrer del Serrat d'en Mingo, tram del carrer de l'Alcalde Moles i carrers de les Alzineres, del Pi, de l'Avet i del Roure a la urbanització de cal Xuxa, i de conformitat amb l’article 21.1.j) de la Llei 7/1985, de 2 d’abril, de bases del règim local;
De conformitat amb l’article 8.5 del Decret legislatiu 1/2010, de 3 d’agost, pel qual s’aprova el Text refós de la Llei d’urbanisme, cal donar publicitat per mitjans telemàtics de la convocatòria d’informació pública en els procediments de planejament i gestió urbanística i dels acords d’aprovació que s’adoptin en llur tramitació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar inicialment el projecte per dur a terme les obres de pavimentació de diferents zones del municipi: carrer de la Forja i tram del carrer del Serrat d'en Mingo, tram del carrer de l'Alcalde Moles i carrers de les Alzineres, del Pi, de l'Avet i del Roure a la urbanització de cal Xuxa.
2. Sotmetre el projecte esmentat a informació pública per termini d’un mes mitjançant anunci en el Butlletí Oficial de la Província de Lleida, al diari ARA i al web municipal. Durant el període d’informació pública, l’expedient quedarà a disposició de qualsevol que vulgui examinar-lo, als efectes que es presentin les al·legacions i suggeriments que es considerin pertinents.
3. Comunicar a les empreses de subministrament de serveis afectades perquè en el termini d’un mes es pronunciïn sobre el projecte.
4. Conclosa la informació pública, remetre les al·legacions presentades als Serveis Tècnics Municipals per al seu informe.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

